In nomine Domini nostri Jesu-Christi. Notum sit presentibus et futuris quod ego Alanus, Dei gratia Autissiodorensis episcopus, convocatis personis, scilicet Petro, archidiacono; Willelmo, decano; Rodulpho, thesaurario; Stephano, cantore; et ceteris canonicis Autissiod. ecclesie, ipsius utilitati et paci cupiens in posterum providere, dedi et concessi preposituram cum omni jure suo, totius capituli communitati post decessum Guidonis prepositi, sive morte, sive habitus mutatione, sive dignitatis promotione; ut post decessum meum singulis annis anniversarium meum faciant: hoc quoque canonici laudaverunt, et tam persone quam alii qui adfuerunt, se bona fide observaturos, et ulterius prepositum non electuros nec assensum electioni prebituros juraverunt. Accraantavi etiam in capitulo canonicis, et in verbo veritatis statui, quod a personis et canonicis extunc substituendis, idem juramentum fieri facerem; quod qui facere noluerit, tam diu beneficio prebende careat, donec hujus nostre institutionis formam, sicut alii juraverunt, se observaturum juret. Ut autem hec nostra institutio firmior in posterum habeatur, hujus rei donum per impositionem libri super altare B. Stephani, præsentibus Ascelino, abbate Regniacensi, et Johanne, abbate Rupium, et Gaufrido, priore S. Eusebii, et tam personis quam canonicis S. Stehani feci, ac ipsis presentibus omnes illos qui hoc juramentum aliquomodo infregerint, et huic institutioni contrarie temptaverint, ego et predicti abbates, et alii sacerdotes ecclesie, vinculo anathematis innodamus. Actum est, hoc solemniter, in capitulo Autissiodorensi, anno Incarnationis Domini Mº Cº LXº VIº; pridie Kalendas maii, presentibus Ascelino, abbate Regniacensi; Johanne, abbate Rupium; Gaufrido, priore S. Eusebii; et de canonicis ecclesie Sancti-Stephani: Petro, archidiacono; Willelmo, decano; Rodulfo, thesaurario; Stephano, cantore; Roberto, lectore; Rainaudo, camerario; Germano, succentore, et multis aliis.